除此之外，廣告設計仲涉及法律上嘅問題－有唔少國家地區都會對廣告嘅使用作出嚴格嘅規定，例如好多地區嘅政府都唔想俾人用廣告將賭錢、飲酒或者食煙等嘅活動描繪成一啲理想化嘅嘢，費事搞到啲人以為呢啲嘢係值得鼓勵嘅，當中 2018 年嘅澳洲就有法律規定，唔準煙草商喺煙草嘅包裝上面描繪卡通人物，目的係想避免煙草嘅包裝對細路有吸引力，因為呢啲問題，設計廣告嘅人仲需要對相關嘅法律有返咁上下熟。